11. ฐานะการเงินและผลการดำเนินงาน

11.1 งบการเงิน

ก. สรุปรายงานการสอบบัญชีของผู้ตรวจสอบบัญชีในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทสิ้นสุด 30 กันยายน 2555, 2554 และ 2553
ผู้ตรวจสอบบัญชีไม่มีความเห็นใด ๆ ที่เป็นข้อจำกัดในการตรวจสอบบัญชีของบริษัท
โดยผู้ตรวจสอบบัญชีของบริษัทไม่พบสิ่งที่เป็นเหตุทำให้เชื่อได้ว่างบการเงินรวมระหว่างกาลและงบการเงินระหว่างกาลเฉพาะบริษัท
ณ วันที่ 30 กันยายน 2555 ไม่ถูกต้องตามที่ควรในสาระสำคัญตามหลักการบัญชีที่รับรองทั่วไป
และได้มีความเห็นว่างบการเงินรวมและงบการเงินของบริษัทในรอบปีบัญชีสิ้นสุด 30 กันยายน
2555, 2554 และ 2553 แสดงฐานะทางการเงิน และผลการดำเนินงานและกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. ตารางสรุปงบการเงินรวม

[]

[]

[]

[][]

[]

[]

[]

[]

สูตรการคำนวณ

ระยะเวลาการเก็บหนี้และชำระหนี้ : จำนวนวันตามปีปฎิทินในแต่ละปี

อัตรากำไรขั้นต้น :
กำไรขั้นต้น/รายได้หลักจากการดำเนินธุรกิจไม่รวมรายได้อื่นและกำไรหรือขาดทุนจากอัตราแลกเปลี่ยน

อัตรากำไรสุทธิ :
กำไรสุทธิ/รายได้หลักจากการดำเนินธุรกิจไม่รวมรายได้อื่นและกำไรหรือขาดทุนจากอัตราแลกเปลี่ยน

อัตราผลตอบแทนผู้ถือหุ้น : กำไรสุทธิส่วนที่เป็นของบริษัทใหญ่/ส่วนของผู้ถือหุ้นบริษัทใหญ่เฉลี่ย

อัตราการหมุนของสินทรัพย์ : รายได้รวมไม่รวมกำไรหรือขาดทุนจากอัตราแลกเปลี่ยน/สินทรัพย์

รวมเฉลี่ย

มูลค่าตามบัญชีต่อหุ้น : ส่วนของผู้ถือหุ้น/จำนวนหุ้น

หมายเหตุ:

ตัวเลขงบการเงินปี พ.ศ. 2553 ไม่มีผลการปรับปรุงย้อนหลัง
ซึ่งบริษัทยังไม่นำมาตรฐานการบัญชีฉบับที่ 16 (ปรับปรุง 2552) มาปฏิบัติ
บริษัทนำมาตรฐานการบัญชีฉบับที่ 16 (ปรับปรุง 2552)
มาปฏิบัติโดยเลือกใช้วิธีปรับปรุงย้อนหลังสำหรับส่วนประกอบของบัญชีเรือเดินทะเลซึ่งมีผลการปรับย้อนหลังต่องบการเงินปี
พ.ศ. 2554

11.2 คำอธิบายและการวิเคราะห์ฐานะการเงินและผลการดำเนินงาน

คำอธิบายและการวิเคราะห์ของฝ่ายจัดการ

TTA รายงานผลขาดทุนสุทธิจำนวน 4,619 ล้านบาท และผลขาดทุนต่อหุ้น 6.52 บาท
สำหรับผลการดำเนินงานในรอบปีบัญชี 2555 ระหว่าง 1 ตุลาคม 2554 ถึง 30 กันยายน 2555
เปรียบเทียบกับผลกำไรสุทธิจำนวน 173 ล้านบาท และกำไรต่อหุ้น 0.24 บาท
สำหรับผลการดำเนินงานในรอบปีบัญชี 2554 ระหว่าง 1 ตุลาคม 2553 ถึง 30 กันยายน 2554

+------------------+---------------------------------------------------+
| []               | ปัจจุบัน TTA มี 4 บริษัทฯ หลัก ประกอบด้วย บริษัท โทรีเซน     |
|                  | ชิปปิ้ง สิงคโปร์ พีทีอี แอลทีดี (หรือ “โทรีเซนชิปปิ้ง”           |
| []               | ซึ่งดำเนินธุรกิจเรือบรรทุกสินค้าแห้ง เทกอง) บริษัท เมอร์เมด    |
|                  | มาริไทม์ จำกัด (มหาชน) (หรือ “เมอร์เมด”                |
| []               | ซึ่งดำเนินธุรกิจการให้บริการนอกชายฝั่ง) บริษัท ยูนิค ไมนิ่ง      |
|                  | เซอร์วิสเซส จำกัด (มหาชน) (หรือ “UMS”                 |
|                  | ซึ่งดำเนินธุรกิจจัดจำหน่ายถ่านหิน) และ บริษัท บาคองโค จำกัด   |
|                  | (หรือ “บาคองโค” ซึ่งดำเนินธุรกิจผลิตและจำหน่ายปุ๋ย          |
|                  | และให้บริการโลจิสติกส์)                                |
|                  | เมื่อ                                               |
|                  | พิจารณาปัจจัยพื้นฐานและผลการดำเนินงานปกติก่อนหักรายการพิเศษ |
|                  | จะพบว่ามีการปรับตัวดีขึ้นอย่างเห็นได้ชัด ใน 2 สายธุรกิจหลัก     |
|                  |                                                   |
|                  | โทรีเซนชิปปิ้ง มีผลการดำเนินงานที่ดีขึ้น                     |
|                  | แม้ว่าอัตราค่าระวางเรือเฉลี่ยในปี 2555 ปรับตัวลดลง 30% จากปี |
|                  | 2554 แตะจุดต่ำสุดเป็นประวัติการณ์ในรอบ 25 ปี              |
|                  | แต่ผลกำไรจากการดำเนินงานปกติ ก่อนหักดอกเบี้ย ภาษี ค่าเสื่อม  |
|                  | และค่าตัดจำหน่าย (Normalized EBITDA) สำหรับช่วง 12     |
|                  | เดือนที่ผ่านมาอยู่ที่ระดับ 668 ล้านบาท ในขณะที่               |
|                  | ผลกำไรจากการดำเนินงานปกติ ก่อนหักดอกเบี้ยและภาษี         |
|                  | (Normalized EBIT) พุ่งขึ้นเป็น 118 ล้านบาท              |
|                  | จากเดิมที่เคยขาดทุน 15 ล้านบาทในปี 2554                 |
|                  | การปรับกลยุทธ์การดำเนินงานในช่วง 12-18 เดือนที่ผ่านมาของ   |
|                  | โทรีเซนชิปปิ้ง (เช่น การปรับปรุงกองเรือ                   |
|                  | การปรับโครงสร้างองค์กร และการควบคุมต้นทุนอย่างเข้มงวด)    |
|                  | ประสบผลสำเร็จด้วยดี                                  |
|                  | เนื่องจากสามารถที่จะพลิกกลับมามีกำไรในปีนี้ ทำให้ EBIT       |
|                  | ปรับตัวสูงขึ้นจากปีก่อนถึง 886%                           |
|                  |                                                   |
|                  | เมอร์เมด พลิกกลับมามีกำไร โดยมี normalized EBITDA      |
|                  | อยู่ที่ระดับ 1,358 ล้านบาท และมี normalized EBIT อยู่ที่ 603 |
|                  | ล้านบาท เพิ่มขึ้นจากปีก่อนถึง 138%                        |
|                  | ซึ่งเป็นผลมาจากการใช้ประโยชน์ของสินทรัพย์ที่ดีขึ้น             |
|                  | และการบริหารต้นทุนค่าใช้จ่ายทั้งในส่วนของเรือและโครงการต่างๆ |
|                  | ได้อย่างมีประสิทธิภาพมากขึ้น                             |
|                  |                                                   |
|                  | UMS ได้ดำเนินการเชิงกลยุทธ์หลายรูปแบบ                   |
|                  | เพื่อเร่งให้โรงงานสมุทรสาครกลับมาเปิดดำเนินการได้โดยเร็วที่สุด |
|                  | มีการเร่งจำหน่ายสต็อคถ่านหินขนาด 0-5                    |
|                  | มม.ที่โรงงานสมุทรสาครให้กับโรงงานปูนซีเมนต์ในจังหวัดสระบุรี   |
|                  | สูงถึง 283,000 ตัน จึงทำให้เกิดการขาดทุนจากการดำเนินงาน   |
|                  | normalized EBITDA และ EBIT ที่ 36 ล้านบาท และ 103    |
|                  | ล้านบาทตามลำดับ                                     |
|                  | แ                                                 |
|                  | ม้ว่าการดำเนินการดังกล่าวจะส่งผลกระทบเชิงทางลบต่ออัตรากำไร |
|                  | ด้วยเหตุที่มีค่าใช้จ่ายในการขนส่งเพิ่มสูงขึ้นมาก อย่างไรก็ดี UMS   |
|                  | สามารถขายสต็อคถ่านหินออกไปแล้ว 62%                    |
|                  | ซึ่งจะทำให้โอกาสในการที่จะ                             |
|                  | ได้รับอนุญาตให้โรงงานสมุทรสาครได้เปิดดำเนินงานอีกครั้งในช่วงปี |
|                  | 2556 นั้นสูงขึ้น                                       |
|                  |                                                   |
|                  | บาคองโค มีรายได้จากการจำหน่ายปุ๋ยเพิ่มขึ้นจากปีก่อน 14%      |
|                  | แต่กำไรขั้นต้นลดลง ในปี 2555 กำไรจากการดำเนิน           |
|                  | งานของบาคองโค ลดลงเล็กน้อย แต่ EBITDA และ EBIT       |
|                  | ยังคงแข็งแกร่งอยู่ที่ระดับ 257 ล้านบาท และ 243             |
|                  | ล้านบาทตามลำดับ                                     |
|                  |                                                   |
|                  | ส่วนแบ่งผลกำไรจากบริษัทร่วมทุนเพิ่มขึ้นจากปีก่อน 17% โดย      |
|                  | ปิโตรลิฟต์และบาเรียเซเรส                              |
|                  | ยัง                                                |
|                  | คงเป็นสองหน่วยธุรกิจที่สร้างผลกำไรตอบแทนจากการลงทุนที่ดีให้กับ |
|                  | TTA                                               |
|                  |                                                   |
|                  | จากการที่ โทรีเซนชิปปิ้ง และ เมอร์เมด มีปัจจัยพื้นฐานที่ดีขึ้น     |
|                  | ส่งผลให้ TTA มีกระแสเงินสดจากการดำเนินงานในรอบปีบัญชี     |
|                  | 2555 อยู่ที่ระดับ 1,974 ล้านบาท สูงขึ้นถึง 1,261%           |
|                  | เมื่อเทียบกับกระแสเงินสดที่ระดับ 145 ล้านบาทในปี 2554       |
+------------------+---------------------------------------------------+
|                  |                                                   |
+------------------+---------------------------------------------------+

อย่างไรก็ดี ผลขาดทุนรวมที่ค่อนข้างสูง เกิดจากการบันทึกรายการพิเศษหลายรายการด้วยกัน
โดยในปีนี้ คณะกรรมการได้สั่งให้ดำเนินการพิจารณามูลค่าเงินลงทุนและทรัพย์สินต่างๆ
โดยใช้สมมุติฐานในเชิงอนุรักษ์นิยมในการมองไปในอนาคต จึงทำให้เกิดการตั้งสำรอง
และการบันทึกรายการด้อยค่าสินทรัพย์ในปีงบประมาณ 2555 หลายรายการ มูลค่ารวมทั้งสิ้น 4,577
ล้านบาท ซึ่งประกอบไปด้วยรายการหลักๆ แบ่งตามธุรกิจได้ดังต่อไปนี้

ส่วนของโทรีเซนชิปปิ้ง

-   การตัดจำหน่ายค่าธรรมเนียมในการจัดหาวงเงินกู้และค่าผูกพันวงเงินกู้ร่วมจากหลายธนาคารที่ทำขึ้นในปี
    2550 ซึ่งวงเงินกู้ร่วมดังกล่าวได้หมดอายุไปเมื่อไตรมาสที่ 1/2555 จำนวน 209 ล้านบาท

-   การบันทึกสำรองการด้อยค่าของสินทรัพย์ที่เป็นเครื่องยนต์ที่อยู่ระหว่างการสร้างและผลิตโดยผู้รับเหมาจำนวน
    199 ล้านบาท

-   การบันทึกสำรองการด้อยค่าของสินทรัพย์ที่เป็นเรือและตัดจำหน่ายทันทีในไตรมาส 4/2555
    จำนวน 501 ล้านบาท

ส่วนของ UMS

-   ค่าเผื่อมูลค่าที่จะได้รับคืนของสินค้าคงเหลือจำนวน 107 ล้านบาท

ส่วนของกลุ่มธุรกิจการลงทุน

-   การบันทึกการด้อยค่าความนิยมของการลงทุนใน UMS ในช่วงไตรมาส 3/2555 จำนวน
    2,319 ล้านบาท ซึ่งเป็นผลมาจากสถานการณ์ที่ UMS ได้เผชิญมาตลอดระยะเวลา 2 ปี
    โดยกลายเป็นผลกระทบในเชิงลบที่มีสาระสำคัญต่อการดำเนินกิจการ

-   การบันทึกสำรองเผื่อหนี้สูญจำนวน 908 ล้านบาท
    สำหรับโครงการเหมืองถ่านหินในประเทศฟิลิปปินส์
    ซึ่งกำลังอยู่ในระหว่างการเจรจาปรับโครงสร้าง

การตั้งสำรองและบันทึกรายการพิเศษนี้ เป็นการดำเนินการตามหลักธรรมาภิบาลที่ดี
เพื่อการรายงานฐานะทางการเงินเชิงอนุรักษ์นิยมที่โปร่งใส เมื่อมูลค่าสินทรัพย์ในงบดุลต่ำลง
โอกาสในการทำกำไรในอนาคตในช่วง 1-2 ปีข้างหน้าก็จะเพิ่มขึ้น เนื่องจากธุรกิจหลักๆ
มีแนวโน้มของการฟื้นตัวอย่างเห็นได้ชัด

กลุ่มธุรกิจขนส่ง

กลุ่มธุรกิจขนส่ง มีผลขาดทุนสุทธิทั้งสิ้น 775 ล้านบาท
ซึ่งเป็นผลมาจากการบันทึกรายการพิเศษของการด้อยค่าของสินทรัพย์ที่กล่าวข้างต้น
ซึ่งถ้าหากไม่นับรายการพิเศษเหล่านี้ กลุ่มธุรกิจขนส่งจะพลิกกลับเป็นผลกำไรสุทธิจำนวน 133
ล้านบาท ทั้งที่ภาวะอุตสาหกรรมเรือบรรทุกสินค้าแห้งเทกองทั่วโลกตกต่ำมาอย่างต่อเนื่อง

+--------------------+-------------------------------------------------+
| []                 | การขยายตัวของกองเรือโลก สร้างแรงกดดัน BDI           |
|                    | อย่างต่อเนื่อง                                      |
|                    |                                                 |
|                    | ค่าเฉลี่ยของดัชนีค่าระวางเรือบอลติค (BDI) ในปี 2555 อยู่ที่  |
|                    | 1,156 จุด ลดลง 30% จากปี 2554 ที่ 1,657 จุด และลดลง  |
|                    | 62% จากปี 2553 ที่ 3,011 จุด โดย BDI                |
|                    | ลดลงอย่างรุนแรงในช่วงเดือนกุมภาพันธ์                   |
|                    | และอยู่ในระดับต่ำโดยตลอดหลังจากนั้น                    |
|                    | โดยเฉพาะอย่างยิ่งในไตรมาสที่ 4/2555                  |
|                    | ระหว่างเดือนกรกฏาคม – กันยายน ค่าเฉลี่ย BDI           |
|                    | ได้ลดลงเหลือเพียงแค่ 846 จุด ซึ่งเป็นการปรับตัวลดลงถึง 45% |
|                    | จากไตรมาสเดียวกันของปีก่อน และลดลง 17%              |
|                    | จากไตรมาสที่ผ่านมา                                 |
|                    | ตลาดของธุรกิจเรือบรรทุกส                            |
|                    | ินค้าแห้งเทกองยังคงได้รับผลกระทบจากปริมาณกองเรือที่ล้นตลาด |
|                    | ซึ่งมีผลทำให้ BDI ลดลงต่ำสุดเป็นประวัติการณ์ในรอบ 25      |
|                    | ปีเมื่อเดือนกุมภาพันธ์ 2555                            |
|                    |                                                 |
|                    | เฟิร์นเลย์คาดการณ์ว่า ณ สิ้นเดือนกันยายน 2555            |
|                    | กองเรือทั่วโลกมีจำนวนเรือทั้งสิ้น 9,520 ลำ               |
|                    | มีขนาดระวางบรรทุกรวมกันทั้งสิ้น 674 ล้านเดทเวทตัน (DWT)  |
|                    | เมื่อเปรียบเทียบกับจำนวนเรือ 8,949 ลำ                 |
|                    | ที่ขนาดระวางบรรทุกรวม 614 ล้าน DWT ณ สิ้นปี 2554       |
|                    | เท่ากับว่า มีขนาดระวางบรรทุกเพิ่มขึ้นถึง 60 ล้าน DWT       |
|                    | หรือคิดเป็นการเติบโตต่อปีที่ 13% ซึ่งส่วนใหญ่เป็นผลมาจากตลาด |
|                    | Capesize ซึ่งเป็นเรือขนาดใหญ่ที่สุด                     |
+--------------------+-------------------------------------------------+

ตัวเลขทางการค้าเบื้องต้นชี้ให้เห็นว่า มีปริมาณของอุปสงค์ในการขนส่งเพิ่มมากขึ้นในปี 2555
โดยมาร์ซอฟต์คาดการณ์ว่า ตัวเลขการค้าของเรือขนส่งสินค้าแห้งเทกองทั่วโลกเพิ่มขึ้นประมาณ
6.1% จากไตรมาสสุดท้ายของปี 2554 แต่อัตราการเติบโตของอุปสงค์ในการขนส่งดังกล่าวนั้น
ถือว่าต่ำมากเมื่อเทียบกับการเติบโตของเรือขนาด Capesize
ในช่วงเดือนมกราคม-กันยายนที่สูงถึง 17.8% ซึ่งมีผลทำให้อัตราค่าระวางบอลติคโดยเฉลี่ยของเรือ
Capesize ตกลงมาอยู่ในระดับต่ำกว่า 2,700 ดอลลาร์สหรัฐอเมริกาต่อวันในช่วงเดือนสิงหาคม
2555 (เทียบกับจุดสูงสุดในรอบ 12 เดือนที่ 33,000 ดอลลาร์สหรัฐอเมริกาต่อวัน
ในเดือนธันวาคม 2554) ก่อนที่จะค่อยๆฟื้นกลับไปอยู่ที่ 8,000
ดอลลาร์สหรัฐอเมริกาต่อวันในช่วงปลายเดือนกันยายน

BDI มีการฟื้นตัวเล็กน้อยระหว่างปี 2555 โดยเฉพาะอย่างยิ่งในช่วงเดือนเมษายน-มิถุนายน
จากการปรับขึ้นของอัตราค่าระวางตลาดเรือขนาดเล็ก
ฤดูกาลค้าขายธัญพืชของอเมริกาใต้เริ่มขึ้นในจังหวะที่มีเรือพร้อมให้บริการในมหาสมุทรแอตแลนติกอยู่ไม่มากนัก
จึงมีผลทำให้ค่าระวางของเรือ Panamax และ Supramax
ในเส้นทางข้ามมหาสมุทรแอตแลนติกมีอัตราสูงขึ้นในช่วงเดือนเมษายน และอัตราค่าระวางขนาด
Supramax และ Handysize ยังคงทรงตัวได้ดี ผันผวนน้อยกว่า
และอยู่ในระดับที่ค่อนข้างสูงได้ตลอดทั้งปีเมื่อเทียบกับอัตราเฉลี่ยของค่าระวางของเรือขนาดใหญ่

+--------------------+-------------------------------------------------+
| []                 | ผลการดำเนินงานของ โทรีเซน ชิปปิ้ง ดีขึ้นต่อเนื่อง          |
|                    |                                                 |
|                    | รายได้ของ โทรีเซน ชิปปิ้ง เพิ่มขึ้นต่อเนื่องสองไตรมาสติดต่อกัน |
|                    | โดยในไตรมาสที่ 4/2555 มีรายได้จากค่าระวางจำนวนทั้งสิ้น   |
|                    | 1,014 ล้านบาท (เพิ่มขึ้น 17% เมื่อเทียบปีต่อปี และเพิ่มขึ้น 9% |
|                    | เมื่อเทียบกับไตรมาสที่ ผ่านมา)                         |
|                    | ส่งผลให้มีกำไรจากการดำเนินงานก่อนหักดอกเบี้ยและภาษี      |
|                    | (normalized EBIT) ทั้งสิ้น 61 ล้านบาท                |
|                    | ในขณะที่รายได้รวมตลอดทั้งปี 2555 อยู่ที่ 3,527 ล้านบาท     |
|                    | และมีกำไรจากการดำเนินงานก่อนหักดอกเบี้ยและภาษีที่ระดับ    |
|                    | 118 ล้านบาท เมื่อเทียบกับปี 2554 ที่มีรายได้ 5,430 ล้านบาท |
|                    | แต่มีผลขาดทุนจากการดำเนินงานก่อนหักดอกเบี้ยและภาษีที่ 15   |
|                    | ล้านบาท ซึ่งนี่ถือเป็นความสามารถของโทรีเซนชิปปิ้ง          |
|                    | ที่สามารถพลิกกลับมาทำผลงานที่ดีขึ้นได้                    |
|                    | ในขณะที่ตลาดชิปปิ้งโดยรวม                            |
|                    | ยังคงต้องเผชิญกับสถานการณ์ตกต่ำของอุตสาหกรรมอย่างต่อเนื่อง |
+--------------------+-------------------------------------------------+

ทั้งนี้ รายได้ที่เพิ่มขึ้นในไตรมาส 4/2555 เป็นผลมาจากการที่มีกองเรือที่ใหญ่ขึ้น โดยโทรีเซน
ชิปปิ้งได้รับมอบเรือมือสองขนาด Supramax เข้ามาเมื่อต้นเดือนกรกฎาคม 2555
ทำให้กองเรือที่เป็นเจ้าของเอง (owned fleet) เพิ่มขึ้นเป็น 16 ลำในไตรมาสนี้
ซึ่งเมื่อรวมกับจำนวนเรือที่เช่าเข้ามาเสริม (chartered-in) เพื่อให้บริการกับลูกค้า
ทำให้โทรีเซนชิปปิ้งบริหารกองเรือรวมเฉลี่ยอยู่ที่ 23.5 ลำ ในไตรมาส 4/2555 นี้
เมื่อเปรียบเทียบกับจำนวนเรือเฉลี่ย 17.9 ลำ ในไตรมาส 4/2554 และ 21.2 ลำในไตรมาส
3/2555 ถึงแม้ว่าค่าระวางเฉลี่ยของเรือที่เป็นเจ้าของจะลดลงตามสถานการณ์ตลาด
แต่ค่าระวางเรือที่เช่ามาเสริมสามารถทำผลงานได้ดีในไตรมาสนี้ โดยมีอัตราเฉลี่ยสุทธิอยู่ที่ 843
ดอลลาร์สหรัฐอเมริกาต่อวัน และตามที่ได้รายงานไปเมื่อไตรมาสที่ผ่านมาว่า
การทยอยนำเรือที่เช่าเข้ามาเสริมก่อนหน้า
เข้าไปให้บริการในน่านน้ำที่สามารถเรียกค่าระวางได้สูงกว่า
ซึ่งรายได้จากส่วนนี้ทำให้ค่าระวางเรือของเราโดยรวมสูงขึ้นอีก 4% โทรีเซนชิปปิ้ง
ยังคงจะใช้กลยุทธ์ในการสร้างรายได้เพิ่มขึ้น
ด้วยการนำเรือครึ่งหนึ่งของกองเรือออกไปให้บริการในแถบมหาสมุทรแอตแลนติกซึ่งทำให้เราเรียกค่าระวางที่สูงขึ้นได้
เพราะเป็นกลยุทธ์ที่ได้พิสูจน์แล้วว่าได้ผล

[]

ในส่วนการบริหารต้นทุน โทรีเซนชิปปิ้งก็ยังคงเน้นเรื่องการดำเนินงานให้เกิดประสิทธิภาพสูงสุด
ด้วยแนวคิดในการควบคุมและบริหารจัดการต้นทุนให้มีประสิทธิภาพ
ค่าใช้จ่ายในการดำเนินงานของเรือในปีนี้ได้ลดลงอย่างเห็นได้ชัด โดยลดจากปีที่แล้วถึง 32%
ซึ่งเป็นผลมาการปรับปรุงเรื่องระบบการบริหารจัดการอุปกรณ์และชิ้นส่วนสำรอง
การรวมศูนย์ในการจัดซื้อ และการลดปริมาณการใช้น้ำมันเครื่อง อย่างไรก็ดี
ต้นทุนในไตรมาสนี้เพิ่มขึ้นจากไตรมาสที่แล้ว 20% เป็นผลกระทบมาจากการปรับยอดสิ้นปี (เช่น
การปรับค่าตอบแทนตามผลงานของลูกเรือ การส่งใบเรียกเก็บเงินล่าช้า) ซึ่งเมื่อดูผลงานตลอดทั้งปี
พบว่า ค่าใช้จ่ายในการดำเนินงานของเรือเฉลี่ยปี 2555 อยู่ที่ 3,952 ดอลลาร์สหรัฐอเมริกาต่อวัน
โดยโทรีเซนชิปปิ้ง อยู่ในกลุ่มบริษัทเดินเรือที่มีการบริหารจัดการต้นทุนที่มีประสิทธิภาพในปี 2555
จากการจัดอันดับโดย Moore Stephens โดยหลักๆ
เป็นผลมาจากการมีค่าใช้จ่ายในการเข้าซ่อมอู่แห้งลดลง
เนื่องมาจากการเปลี่ยนเป็นกองเรือที่ทันสมัย และการดำเนินการบำรุงรักษาเรือในขณะใช้งาน
สำหรับค่าใช้จ่ายทางด้านธุรการทั่วไป (G&A) ที่ลดลงอย่างมากในไตรมาสที่ 4/2555
เกิดจากการกลับรายการตั้งสำรองเผื่อไว้ให้กับพนักงานที่เกษียณอายุไว้สูงเกินไป
แต่ถ้าพิจารณาค่าใช้จ่ายในด้านธุรการทั่วไปตลอดปี 2555 จะเฉลี่ยอยู่ที่ระดับ 1,460
ดอลลาร์สหรัฐอเมริกาต่อวัน ซึ่งแสดงถึงการบริหารค่าใช้จ่ายที่ดีขึ้น 16% เมื่อเทียบกับปีก่อน

กลยุทธ์ในการเพิ่มรายได้และบริหารต้นทุนอย่างเคร่งครัด
ทำให้โทรีเซนชิปปิ้งสามารถสร้างเสถียรภาพในการทำกำไรจากการดำเนินงานได้ดี
มีกระแสเงินสดจากการดำเนินงานเป็นบวก
โดยเรือแต่ละลำมีกำไรจากการดำเนินงานก่อนหักดอกเบี้ย ภาษี ค่าเสื่อม และ ค่าตัดจำหน่าย
(EBITDA) ตลอดทั้งปีเฉลี่ยอยู่ที่ 8-9 ล้านบาทต่อลำต่อไตรมาส ดังนั้น
ด้วยปัจจัยพื้นฐานในดำเนินงานที่ปรับตัวดีขึ้นเช่นนี้ หากว่าอัตราค่าระวางเรือปรับตัวสูงขึ้นในอีก 2
ปีข้างหน้าตามที่คาดการณ์ไว้
จะส่งผลให้โทรีเซนชิปปิ้งมีความสามารถในการทำกำไรได้สูงขึ้นตามไปด้วย

มุ่งขยายกองเรือ

จากการคาดการณ์ล่วงหน้าว่าภาวะอุตสาหกรรมจะเข้าสู่ขาลง
โทรีเซนชิปปิ้งจึงสามารถดำเนินกลยุทธ์การปรับกองเรือได้อย่างทันท่วงที โดยในช่วง 3 ปีระหว่าง
2552-2554 โทรีเซนชิปปิ้งได้ทยอยขายเรือเก่าขนาดเล็กซึ่งความสามารถในการทำกำไรต่ำ
จำนวน 34 ลำออกไป และซื้อเรือ Supramax ที่มีขนาดใหญ่ขึ้น
มีเทคโนโลยีที่ทันสมัยและมีประสิทธิภาพสูงจำนวน 5 ลำกลับเข้ามาทดแทน
ส่วนหนึ่งเป็นเรือใหม่ที่สั่งต่อไว้ในช่วงก่อนปี 2551 ก่อนที่อุตสาหกรรมเดินเรือของโลกจะเข้าสู่ขาลง
การปรับปรุงกองเรือนี้ถือเป็นกลยุทธ์สำคัญที่ช่วยเสริมประสิทธิภาพในการดำเนินงาน
ทำให้โทรีเซนชิปปิ้งสามารถประคองตัวได้ดีในวัฎจักรขาลงที่ต่อเนื่องยาวนานเช่นนี้

ภาวะอุตสาหกรรมที่ตกต่ำเป็นเวลานาน
ส่งผลให้ค่าระวางลดต่ำกว่าจุดคุ้มทุนของผู้ประกอบการหลายราย
ก่อให้เกิดการปรับโครงสร้างหนี้มากขึ้นเรื่อยๆ ซึ่งมีผลกดดันให้ราคาเรือมือสองลดลงอย่างมาก
โทรีเซนชิปปิ้ง ได้แจ้งไว้แล้วตั้งแต่ปลายปี 2554 ว่าจะเฝ้าดูตลาดเรือมือสอง
เพื่อโอกาสและจังหวะในการซื้อเรือมือสองในราคาที่เหมาะสมในขณะที่อุตสาหกรรมเข้าสู่จุดต่ำสุด

ในเดือนกรกฎาคม 2555 โทรีเซนชิปปิ้งได้ซื้อและรับมอบเรือ M.V. Thor Insuvi ในราคา
19.2 ล้านดอลลาร์สหรัฐอเมริกา M.V. Thor Insuvi เป็นเรือ Supramax ขนาด 52,489
DWT อายุ 6.5 ปี สั่งต่อตั้งแต่เดือนพฤศจิกายน 2548
เป็นเรือที่มีคุณลักษณะเหมือนกับเรืออีกสามลำในกองเรือของโทรีเซนชิปปิ้ง ได้แก่ Thor
Integrity, Thor Independence และ Thor Infinity
เนื่องจากเป็นเรือที่ถูกสร้างจากอู่เดียวกัน คืออู่ต่อเรือซึเนชิ ในประเทศฟิลิปปินส์ ณ สิ้นปีงบประมาณ
2555 โทรีเซนชิปปิ้งมีกองเรืออยู่ทั้งสิ้น 16 ลำ มีระวางบรรทุกรวมเฉลี่ยที่ 44,340 DWT
อายุเฉลี่ย 11.5 ปี โดยมี M.V. Thor Insuvi เป็นเรือลำที่ 16

+-------------------+--------------------------------------------------+
| []                | []                                               |
|                   |                                                  |
|                   | Note:                                            |
|                   |                                                  |
|                   | (1) Calendar days are the total calendar days    |
|                   | TTA owned the vessels in our fleet for the       |
|                   | relevant period, including off hire days         |
|                   | associated with major repairs, dry dockings, or  |
|                   | special or intermediate surveys.                 |
|                   |                                                  |
|                   | (2) Available service days are calendar days ⁽¹⁾ |
|                   | less planned off hire days associated with major |
|                   | repairs, dry dockings, or special or             |
|                   | intermediate surveys.                            |
|                   |                                                  |
|                   | (3) Operating days are the available days ⁽²⁾    |
|                   | less unplanned off-hire days, which occurred     |
|                   | during the service voyage.                       |
|                   |                                                  |
|                   | (4) Fleet utilisation is the percentage of time  |
|                   | that our vessels generated revenues and is       |
|                   | determined by dividing operating days by         |
|                   | available service days for the relevant period.  |
|                   |                                                  |
|                   | (5) Average number of vessels is the number of   |
|                   | vessels that constituted our fleet for the       |
|                   | relevant period, as measured by the total        |
|                   | operating days for owned fleet plus voyage days  |
|                   | for chartered in fleet during the period divided |
|                   | by the number of calendar days in the relevant   |
|                   | period.                                          |
+-------------------+--------------------------------------------------+

ในเดือนพฤศจิกายน 2555 โทรีเซนชิปปิ้งประกาศรับมอบเรือสั่งต่อใหม่ที่ชื่อว่า M.V. Thor Brave
ซึ่งเป็นเรือ Supramax ขนาด 53,506 DWT จากอู่ต่อเรือวินาชิน ประเทศเวียดนาม
ทำให้กองเรือโทรีเซนในไตรมาส 1/2556 มีจำนวนเรือเพิ่มเป็น 17 ลำ
และคาดว่าจะได้รับมอบเรือลำที่สองในช่วงไตรมาสที่สองของปี 2556 ทั้งนี้
สัญญาสั่งต่อเรือใหม่กับอู่วินาชินนี้เกิดขึ้นตั้งแต่เดือนกันยายน 2550 โดยในตอนนั้น
โทรีเซนชิปปิ้งได้ซื้อสัญญาสั่งต่อเรือใหม่จำนวนทั้งสิ้น 3 ลำ
ซึ่งมีค่าธรรมเนียมในการโอนสัญญาติดมาด้วยประมาณ 16 ล้านดอลลาร์สหรัฐอเมริกา ณ
จุดที่อุตสาหกรรมอยู่ที่จุดสูงสุด ค่าธรรมเนียมในการโอนสัญญาเสมือนเป็นส่วนต่าง (resale
premium) ระหว่างราคาสั่งต่อกับราคาเรือในตลาด
คณะกรรมการได้ตัดสินใจสำรองการด้อยค่าและตัดจำหน่ายทันที
แทนที่จะตัดจำหน่ายในรูปแบบของค่าเสื่อมตลอดอายุการใช้งานของเรือ
ซึ่งจะทำให้เรือมีต้นทุนที่สูงขึ้น ดังนั้น บริษัทฯ
จึงได้มีการตั้งบันทึกสำรองการด้อยค่าของค่าธรรมเนียมดังกล่าวมูลค่า 501 ล้านบาท
และตัดจำหน่ายทันทีในไตรมาสที่ 4/2555

นอกจากการตัดจำหน่ายค่าธรรมเนียมในการโอนสัญญาดังกล่าวแล้ว ในช่วงไตรมาสที่ 1/2555
บริษัทฯ ได้บันทึกรายการพิเศษ 2 รายการที่เป็นค่าใช้จ่ายทางบัญชี
และการตั้งสำรองการด้อยค่าของสินทรัพย์ โดย ส่วนรายการแรก
เป็นการบันทึกค่าใช้จ่ายทางบัญชีจำนวน 209 ล้านบาท
ซึ่งเป็นการตัดจำหน่ายค่าธรรมเนียมในการจัดหาเงินกู้เพื่อมาขยายกองเรือจากหลายธนาคาร
(syndicated loan) ที่ได้จัดทำขึ้นเมื่อปี 2550
โดยระยะเวลาเบิกถอนได้หมดอายุลงเมื่อเดือนพฤศจิกายน 2554 ถึงแม้ว่าในปี 2551 BDI
ได้ดิ่งลงอย่างรวดเร็ว แต่ราคาเรือ Supramax ทั้งแบบสั่งต่อใหม่และเรือมือสอง ไม่ดิ่งลงตาม
กลับรักษาระดับอยู่ที่ 30-35 ล้านดอลลาร์สหรัฐอเมริกา ดังนั้น
โทรีเซนจึงค่อนข้างที่จะระมัดระวังในการขยายกองเรือ และเลือกที่จะเบิกเงินกู้มาเพียงแค่ 60
ล้านดอลลาร์สหรัฐอเมริกา จากวงเงินกู้ทั้งหมด 360 ล้านดอลลาร์สหรัฐอเมริกา ซึ่งโดยทั่วไป
ค่าธรรมเนียมในการจัดหาเงินกู้และค่าผูกพันเงินกู้จะถูกตัดจำหน่ายในช่วงอายุของเงินกู้ ดังนั้น
โทรีเซนชิปปิ้ง
จึงบันทึกการตัดจำหน่ายค่าธรรมเนียมวงเงินกู้ในส่วนที่ยังไม่ได้เบิกมาใช้ออกทั้งหมดในช่วงไตรมาส
1/2555 อย่างไรก็ดี เมื่อนำอัตราดอกเบี้ยของเงินกู้ที่เบิกใช้แล้ว
กับส่วนของค่าธรรมเนียมในส่วนที่ยังไม่เบิกมาใช้มาเฉลี่ยรวมกันแล้ว
ยังคงเป็นอัตราที่ต่ำกว่าอัตราดอกเบี้ยเงินกู้ในตลาดปัจจุบัน

ส่วนรายการที่สองเป็นการตั้งสำรองการด้อยค่าของสินทรัพย์สำหรับเครื่องยนต์หลักของเรือบรรทุกสินค้าแห้งเทกองจำนวน
199 ล้านบาท ซึ่งเป็นผลมาจากการยกเลิกคำสั่งซื้อเรือสั่งต่อใหม่ ในเดือนพฤศจิกายน 2550
ซึ่งในเวลาที่ยกเลิกนั้น โทรีเซนชิปปิ้ง ได้วางเงินมัดจำประมาณ 15
ล้านดอลลาร์สหรัฐอเมริกาไว้กับผู้รับเหมาช่วง เพื่อสั่งผลิตเครื่องยนต์หลักจำนวน 4 เครื่องไปแล้ว
แต่ผู้รับเหมากลับมีปัญหาทางการเงิน และไม่สามารถผลิตและส่งมอบเครื่องยนต์ตามที่ตกลงกันได้
ถึงแม้ว่า โทรีเซนชิปปิ้งกำลังพยายามต่อรองกับผู้รับเหมาเพื่อหาทางออกที่ดีที่สุดให้กับบริษัท
แต่เพื่อป้องกันความเสียหายและความเสี่ยงอื่นๆ
จึงเลือกที่จะตั้งสำรองการด้อยค่าของสินทรัพย์สำหรับเครื่องยนต์ดังกล่าว
เพื่อรับรู้มูลค่าที่แท้จริงของสินทรัพย์ตามราคาตลาด ณ ปัจจุบัน

ถ้าแยกรายการพิเศษเหล่านี้ออกจากผลการดำเนินงาน จะพบว่า
โทรีเซนชิปปิ้งสามารถทำผลงานผ่านจุดคุ้มทุนได้แล้วในปี 2555

รายได้ปิโตรลิฟต์ลดลงเล็กน้อย แต่ยังคงแข็งแกร่ง

ผลงานของปิโตรลิฟต์ในปี 2555 นี้ลดลงเล็กน้อย
รายได้ในช่วงครึ่งปีหลังได้รับผลกระทบจากการเข้าซ่อมอู่แห้งของเรือสองลำนานกว่ากำหนด
เนื่องมาจากสภาพอากาศทำให้การซ่อมบำรุงดำเนินไปไม่เต็มประสิทธิภาพ นอกจากนั้น ยังมีเรืออีก
1 ลำเข้าซ่อมอู่แห้งในไตรมาส 4/2555 เพิ่มอีก จึงทำให้รายได้รวมในปี 2555 ลดลงเล็กน้อย
อย่างไรก็ดี EBITDA ทั้งในภาพรวมการดำเนินงานและส่วนแบ่งผลกำไรยังคงแข็งแกร่ง
และปิโตรลิฟต์ยังคงเป็นหนึ่งในธุรกิจตัวอย่างของกระจายการลงทุนที่ประสบความสำเร็จ
มีส่วนแบ่งกำไรให้กับ TTA ในอัตราส่วนที่สูงที่สุด และมีผลตอบแทนการลงทุนอยู่ที่ 12% ในปี 2555

กลุ่มธุรกิจพลังงาน

กลุ่มธุรกิจพลังงาน มีผลกำไรสุทธิทั้งสิ้น 24 ล้านบาท เทียบกับผลขาดทุนที่ 110 ล้านบาทเมื่อปีก่อน
เนื่องจากธุรกิจของเมอร์เมดฟื้นตัวกลับมาและน่าจะสร้างผลการดำเนินงานที่เป็นบวกได้ต่อไปในอีก
2-3 ปีข้างหน้า ทั้งจากส่วนของธุรกิจวิศวกรรมใต้ทะเล และธุรกิจเรือขุดเจาะ

เมอร์เมดพลิกกลับมาโชว์ผลงานที่ดีขึ้น

ในรอบปีบัญชี 2555 เมอร์เมดมีรายได้รวมทั้งสิ้น 5,714 ล้านบาท เพิ่มขึ้นจากปีก่อน 3%
รายได้ในส่วนของธุรกิจวิศวกรรมใต้ทะเลเพิ่มขึ้น 3% จากปีที่ผ่านมา ถึงแม้ว่า
อัตราการใช้ประโยชน์ของเรือวิศวกรรมใต้ทะเลจะลดลงเหลือเพียง 68.2% ในไตรมาส 4/2555
ซึ่งในความเป็นจริงแล้ว
รายได้ของธุรกิจวิศวกรรมใต้ทะเลในไตรมาสนี้สูงกว่าไตรมาสที่ผ่านมาเล็กน้อยเนื่องจากสามารถนำเรือไปให้บริการในน่านน้ำที่สามารถเรียกอัตราค่าจ้างรายวันได้สูงกว่า
ส่วนของธุรกิจขุดเจาะรายได้เพิ่มสูงขึ้น 5% เพราะเรือ MTR-1
ได้สัญญาเป็นเรือสนับสนุนการทำงานนอกชายฝั่งในแถบทะเลอินโดนีเซียตั้งแต่เดือนพฤษภาคมที่ผ่านมา
หลังจากที่ไม่ได้ปฏิบัติงานมาเป็นเวลาปีเศษ

อย่างไรก็ดี กำไรของเมอร์เมดในรอบปีบัญชี 2555 ปรับตัวดีขึ้นอย่างมาก กำไรเบื้องต้นเพิ่มขึ้น
19% เป็น 1,944 ล้านบาท ซึ่งเป็นผลมาจากการบริหารจัดการต้นทุนค่าใช้จ่ายและโครงการต่างๆ
ได้อย่างมีประสิทธิภาพมากขึ้น ซึ่งเมื่อรวมผลของกำไรเบื้องต้นที่มีการเพิ่มขึ้นอย่างมีนัยสำคัญ
เข้ากับการลดลงของค่าเสื่อมราคา
ทำให้เมอร์เมดสามารถรายงานผลกำไรได้ทั้งในระดับกำไรจากการดำเนินงานปกติ normalised
EBITDA จนถึงกำไรสุทธิ

เริ่มต้นทำผลงานได้ดีในช่วงที่อุตสาหกรรมกำลังอยู่ในช่วงขาขึ้น

เมอร์เมดได้ดำเนินกลยุทธ์การสร้างมูลค่าสูงสุดจากกองเรือวิศวกรรมใต้ทะเล
โดยมุ่งเน้นการหาสัญญาที่มีค่าตอบแทนสูง และสามารถเจาะเข้าสู่ตลาดที่มีอัตราการเติบโตสูง
เช่นในแถบน่านน้ำตะวันออกกลาง และแอฟริกา

โดยในเดือนตุลาคม 2555 ที่ผ่านมา กิจการร่วมทุนระหว่างเมอร์เมด กับ บริษัท Zamil
Offshore Services Company (Zamil)
ซึ่งเป็นผู้ให้บริการงานบริการนอกชายฝั่งและขุดเจาะที่ใหญ่ที่สุดในตะวันออกกลาง
สามารถคว้าสัญญาจ้างงาน สำรวจ ซ่อมแซมและบำรุงรักษาแท่นขุดเจาะ เป็นเวลา 5 ปี
มูลค่าขั้นต่ำ 530 ล้านดอลลาร์สหรัฐอเมริกาจากบริษัทน้ำมันแห่งซาอุดิอาระเบีย (Saudi Aramco)
ซึ่งเป็นบริษัทน้ำมันและก๊าซธรรมชาติที่ใหญ่ที่สุดในโลกได้ โดยขอบเขตของสัญญาครอบคลุม
การให้บริการดำน้ำอย่างครบวงจร ตั้งแต่ การดำน้ำแบบ air/mixed gas การดำสำรวจน้ำลึก
ยานสำหรับสำรวจและตรวจสอบใต้น้ำ และงานซ่อมแซมบำรุงรักษาแท่นขุดเจาะ นอกจากนั้น Saudi
Aramco ยังจะใช้บริการเรือสนับสนุนการทำงานนอกชายฝั่งอีก 4 ลำ
และเรือสนับสนุนการทำงานของนักประดาน้ำอีก 1 ลำ โดยเมอร์เมดจะนำเรือ M.V. Mermaid
Asiana ไปให้บริการตามสัญญานี้ นอกจากนั้น เมอร์เมดและซับเทค
ซึ่งเป็นบริษัทในเครือของเมอร์เมดในตะวันออกกลาง
จะจัดหานักประดาน้ำที่มีความเชี่ยวชาญสูงจำนวนถึง 110 คน พร้อมยานสนับสนุนควบคุมด้วย
Remote จำนวน 3 ลำ และชุดแพคเกจดำน้ำลึกไว้คอยสับเปลี่ยน

นอกจากนี้ในเดือนพฤศจิกายน บริษัท ซับเทค ซึ่งเป็นบริษัทในเครือของเมอร์เมดในการ์ต้า
ก็ได้เซ็นสัญญาระยะเวลา 5 ปี มูลค่า 25
ล้านดอลลาร์สหรัฐอเมริกาจากบริษัทน้ำมันและก๊าซธรรมชาติชั้นนำ ซึ่งตามสัญญานี้
เมอร์เมดจะนำเรือ DPB Mermaid Siam
ซึ่งเป็นเรือท้องแบนสำหรับสนุนการทำงานของแท่นขุดเจาะ ไปคอยให้บริการงานซ่อมแซม แก้ไข
ตามที่ลูกค้าจะเรียก โดยจะทำงานปีละไม่เกิน 60-100 วัน ซึ่งสัญญาทั้งสองฉบับ
เป็นตัวอย่างผลงานในการหาสัญญาระยะยาวและขยายธุรกิจวิศวกรรมใต้ทะเลของเมอร์เมดไปไกลกว่าแถบน่านน้ำเอเชียตะวันออกเฉียงใต้
ตลาดตะวันออกกลางเป็นตลาดที่มีการเติบโตสูง
และไม่ต้องเผชิญกับฤดูมรสุมเหมือนในแถบเอเชียตะวันออกเฉียงใต้
ทำให้สามารถให้บริการได้ตลอดทั้งปี

ตลาดเรือขุดเจาะแบบท้องแบนปรับตัวในทิศทางที่ดีขึ้นอย่างต่อเนื่อง

เนื่องจากเรือขุดเจาะแบบท้องแบนเป็นเรือที่มีคุณลักษณะเฉพาะตัวสูง
และสามารถปฏิบัติงานได้เฉพาะในน่านน้ำที่สภาพภูมิอากาศไม่รุนแรงนัก เช่น
ในเอเชียตะวันออกเฉียงใต้ และแอฟริกาตะวันตก ซึ่งกว่า 75%
ของกองเรือขุดเจาะท้องแบนทั่วโลกจะทำงานอยู่ในแถบน่านน้ำเอเชียตะวันออกเฉียงใต้
และเมื่อดูแนวโน้มในอนาคตของตลาดเรือขุดเจาะท้องแบน พบว่า
เรือขุดเจาะที่อายุไม่มากจะมีอัตราการใช้ประโยชน์ที่สูงถึง 95%
ในขณะที่อัตราการใช้ประโยชน์ของเรือขุดเจาะที่อายุมากจะอยู่ที่ 85%

เรือขุดเจาะท้องแบน MTR-1 ของเมอร์เมด
ยังคงทำหน้าที่เป็นเรือสนับสนุนการทำงานนอกชายฝั่งอยู่ในอินโดนีเซีย
จนกว่าจะครบสัญญาในช่วงไตรมาสที่ 2/2556 ในขณะที่เรือ MTR-2
เพิ่งจะครบสัญญาการทำงานในอินโดนีเซียเมื่อกลางเดือนพฤศจิกายนที่ผ่านมา
และมีกำหนดจะเข้ารับการตรวจสภาพพิเศษตามระยะเวลาเป็นเวลา 3-4 เดือน
ซึ่งเมอร์เมดได้เริ่มทำการตลาดเพื่อหางานให้กับเรือ MTR-2 แล้ว เพื่อให้เข้าปฏิบัติงานได้ทันที
หลังจากการตรวจสภาพเสร็จสิ้นเป็นที่เรียบร้อย
ซึ่งเมอร์เมดกำลังมองหาโอกาสในตลาดเรือขุดเจาะท้องแบน ซึ่งมีรายงานว่า
เรือประเภทนี้กำลังเป็นที่ต้องการในตลาดโลก เนื่องจากจำนวนเรือที่พร้อมให้บริการมีไม่เพียงพอ
ซึ่งมีแนวโน้มว่า
อัตราการใช้ประโยชน์ของเรือประเภทนี้น่าจะทรงตัวอยู่ในระดับสูงเช่นนี้ต่อไปอีกหลายปี

ตลาดเรือขุดเจาะแบบสามขา ยังคงสดใส

ความต้องการใช้งานโดยรวมของเรือขุดเจาะแบบสามขา (jack-up rig) ที่มีคุณภาพสูง
ในทั่วทุกภูมิภาคยังมีอยู่เป็นจำนวนมาก อัตราการใช้ประโยชน์ของเรือขุดเจาะแบบสามขารุ่นใหม่ๆ
ที่สร้างขึ้นหลังปี 2553 ที่มีขนาดความลึกของขากว่า 300 ฟุตทั่วโลก ยังคงสูงกว่า 95%
บริษัทน้ำมันต่างๆ ยังคงเลือกที่จะใช้บริการเรือรุ่นใหม่ๆ ที่มีขีดความสามารถทางเทคนิค
และมีความคล่องตัวในการปฏิบัติงานที่สูงกว่าเรือรุ่นเก่าๆ
ซึ่งพัฒนาการของตลาดโดยรวมในภาคธุรกิจนี้ ยังคงมีแนวโน้มเป็นบวก
ไม่ว่าจะเป็นในเชิงของความต้องการใช้งาน อัตราการใช้ประโยชน์
ระยะเวลาในการจ้างงานของสัญญา และอัตราค่าจ้างรายวัน

ในเดือนตุลาคมที่ผ่านมา บริษัทเอเชีย ออฟชอร์ ดริลลิ่ง (“AOD”) ซึ่งเมอร์เมดถือหุ้นอยู่ 33.75%
ประกาศการได้มาซึ่งสัญญาจ้างงานให้กับเรือ AOR-1
ซึ่งเป็นเรือขุดเจาะแบบสามขาที่มีคุณสมบัติเฉพาะตัวสูงลำที่หนึ่งจากจำนวนทั้งหมดสามลำที่ AOD
สั่งต่อไว้ได้ โดยสัญญานี้ เป็นสัญญาการจ้างงานจาก Saudi Aramco ที่มีมูลค่าสูงถึง 197
ล้านดอลลาร์สหรัฐอเมริกา (หรือคิดเป็นอัตราจ้างงานรายวันที่ 180,000
ดอลลาร์สหรัฐอเมริกาต่อวัน) ซึ่งยังไม่รวมค่าเคลื่อนย้ายดัดแปลงเรืออีก 39.5
ล้านดอลลาร์สหรัฐอเมริกาด้วย มีระยะเวลาจ้างงานนาน 3
ปีพร้อมเงื่อนไขในการขยายสัญญาต่อไปอีก 1 ปี โดย Seadrill จะทำหน้าที่เป็นตัวแทนของ AOD
ในการบริหารจัดการเรือลำนี้ ทั้งนี้ AOR-1 กำลังอยู่ในระหว่างการก่อสร้างโดย Keppel FELS
ประเทศสิงคโปร์ และมีกำหนดจะไปเริ่มปฏิบัติการในตะวันออกกลางในเดือนมิถุนายน 2556
ส่วนเรืออีก 2 ลำคือ AOR-2 และ AOR-3 ก็กำลังอยู่ระหว่างก่อสร้างและมีกำหนดส่งมอบในปี
2556 เช่นเดียวกัน

เมอร์เมดเลือกจังหวะการลงทุนใน AOD ได้ค่อนข้างดีดี
และกำลังเตรียมพร้อมรับผลตอบแทนจากการลงทุน เนื่องจากเรือที่สั่งต่อไว้
สามารถส่งมอบได้ทันเวลาในช่วงเวลาที่เรือขุดเจาะแบบสามขาที่มีคุณภาพสูงกำลังเป็นที่ต้องการ
เพราะจำนวนเรือที่มีให้บริการมีจำนวนจำกัด และ Seadrill
ก็ได้เล็งเห็นถึงโอกาสและผลตอบแทนที่ดี จึงได้ทำการซื้อหุ้นของ AOD จากผู้ถือหุ้นอื่นๆ เมื่อวันที่ 25
ตุลาคมที่ผ่านมา ทำให้ Seadrill มีสัดส่วนการถือหุ้นใน AOD เพิ่มขึ้นเป็น 64.23% ซึ่งต่อมา
ได้ทำการเสนอซื้อหุ้น AOD ที่เหลือทั้งหมดในราคาหุ้นละ 28.70 นอร์เวย์โครห์น NOK
(หรือประมาณ 5 ดอลลาร์สหรัฐอเมริกาต่อหุ้น) การเสนอซื้อสิ้นสุดเมื่อวันที่ 10 ธันวาคมที่ผ่านมา
โดย Seadrill ถือหุ้น AOD รวมทั้งสิ้น 66.16%

โครงการเหมืองถ่านหินที่ฟิลิปปินส์จะต้องเข้าสู่การปรับโครงสร้าง

จากการที่ SERI มีสำรองถ่านหินที่มีค่าความร้อนสูงประกอบกับแนวโน้มในการเติบโตของธุรกิจ
เมื่อช่วงปลายปี 2554 TTA (ผ่าน Soleado) ได้ตัดสินใจลงทุนตรงใน SERI เป็นมูลค่า 25.3
ล้านดอลลาร์สหรัฐอเมริกา โดยใช้เงินสด 5 ล้านดอลลาร์สหรัฐอเมริกา และแปลงหนี้จำนวน 20.3
ล้านดอลลาร์สหรัฐอเมริกาเป็นทุน ซึ่งการดำเนินการดังกล่าว จะทำให้ Soleado
ซึ่งเป็นผู้ถือหุ้นต่างชาติ มีสัดส่วนการถือครองหุ้นสามัญทั่วไปอยู่ที่ 40%
และมีส่วนแบ่งผลประโยชน์ในทางธุรกิจ 47% การแปลงหนี้เป็นทุนนี้เป็นการเสริมความแข็งแกร่งให้
SERI สามารถนำมาซึ่งผลตอบแทนที่ดีในอนาคต

อย่างไรก็ดี แผนการดังกล่าวไม่สามารถดำเนินการได้ตามที่ได้วางไว้
เนื่องจากคณะกรรมการกำกับดูแลตลาดหลักทรัพย์ของฟิลิปปินส์ ให้ความเห็นว่า
โครงสร้างการถือหุ้นตามที่ SERI Soleado และผู้ถือหุ้นอื่นเสนอนั้นต้องมีการปรับเปลี่ยน
ทั้งนี้เนื่องจากมีการตีความทางกฎหมายเกี่ยวกับข้อจำกัดในการถือหุ้นของนักลงทุนต่างชาติที่ถือหุ้นในบริษัทที่ประกอบกิจการเหมืองถ่านหินในประเทศฟิลิปปินส์
จากการที่ผู้ถือหุ้น 2 รายไม่สามารถเพิ่มทุนเพื่อสนับสนุนการดำเนินงานและการขยายกิจการ
จึงทำให้ SERI ยังผลิตถ่านหินอยู่ในปริมาณที่ต่ำกว่าจุดคุ้มทุน
จึงได้มีการตั้งบันทึกสำรองล่วงหน้าเผื่อหนี้สูญสำหรับวงเงินกู้ที่เคยปล่อยให้ก่อนหน้านี้ ในขณะเดียวกัน
บริษัทฯ กำลังเร่งหาพันธมิตรรายอื่นมาลงทุนใน SERI เพื่อทำให้บริษัทฯ
กลับมาเติบโตตามแผนงานที่วางไว้

กลุ่มธุรกิจโครงสร้างพื้นฐาน

กลุ่มธุรกิจโครงสร้างพื้นฐาน มีผลขาดทุนสุทธิทั้งสิ้น 23 ล้านบาทในรอบปีบัญชี 2555
เนื่องจากการเร่งจำหน่ายถ่านหินขนาด 0-5 มม.
และการตั้งค่าเผื่อมูลค่าที่จะได้รับคืนของสินค้าคงเหลือ
ซึ่งถ้าหากตัดเรื่องการตั้งค่าเผื่อมูลค่าที่จะได้รับคืนของสินค้าคงเหลือออก
(ซึ่งเป็นการบันทึกปกติประจำปี
และสามารถกลับรายการเข้ามาใหม่ได้หากราคาถ่านหินมีการปรับตัวขึ้น)
กลุ่มธุรกิจโครงสร้างพื้นฐาน จะมีผลกำไรเป็นบวก
เนื่องจากบาคองโคและบาเรียเซเรสยังคงมีผลการดำเนินงานที่แข็งแกร่ง

UMS บันทึกขาดทุนจากความพยายามในการเปิดโรงงานในสมุทรสาครใหม่อีกครั้ง

ในช่วง 2 ปีที่ผ่านมา UMS
ต้องเผชิญกับสถานการณ์ที่ส่งผลกระทบเชิงลบต่อการดำเนินงานหลายเหตุการณ์ด้วยกัน
ส่วนใหญ่เป็นเหตุการณ์ที่เกิดจากปัจจัยภายนอกที่บริษัทไม่สามารถควบคุมได้ เหตุการณ์แรก
คือการที่นักเคลื่อนไหวด้านสิ่งแวดล้อมได้ทำการฟ้องร้องผู้ว่าราชการจังหวัดสมุทรสาคร
จนส่งผลให้ผู้ว่าราชการจังหวัดออกประกาศสั่งให้ผู้ประกอบการถ่านหินทุกรายในจังหวัดสมุทรสาคร
ไม่ว่าจะปฏิบัติตามมาตรฐานข้อกำหนดทางด้านสิ่งแวดล้อมหรือไม่ หยุดดำเนินงานทันที
ตั้งเดือนกรกฎาคม 2554 ซึ่งในคดีนี้
เป็นเรื่องของผู้ประกอบการบางรายที่ไม่ปฏิบัติตามข้อกำหนดมาตรฐานด้านสิ่งแวดล้อม
แต่เรื่องราวลุกลาม ส่งผลกระทบต่อผู้ประกอบการถ่านหินทุกรายในจังหวัด เกิดภาพลักษณ์เชิงลบ
ต่อมาแนวโน้มของราคาถ่านหินที่ลดต่ำลงอย่างต่อเนื่องตั้งแต่ปลายปี 2554 ทำให้ผลประกอบการของ
UMS ลดต่ำลง และสุดท้ายเจอกับเหตุมหาอุทกภัยครั้งใหญ่
ส่งผลให้โรงงานอยุธยาต้องปิดการดำเนินงานชั่วคราว ในช่วงปลายปีที่ผ่านมา

ในเดือนธันวาคม 2554 ผู้ว่าราชการจังหวัดสมุทรสาครได้ออกคำสั่งตั้งเงื่อนไข 3 ประการสำหรับ
UMS ในการพิจารณาอนุญาติให้กลับมาเปิดโรงงานที่สมุทรสาครอีกครั้ง คือ 1)
ให้ขนย้ายกองถ่านหินขนาด 0-5 มม. ทั้งหมดออกจากพื้นที่ 2)
ปรับปรุงท่าเทียบเรือและพื้นของคลังสินค้า และ 3) ปรับปรุงระบบกำจัดน้ำเสีย ซี่งต่อมา
สืบเนื่องจากเงื่อนไขทั้ง 3 ข้อ UMS จึงได้เร่งขายถ่านหินขนาด 0-5
มม.ไปยังโรงงานปูนในจังหวัดสระบุรีในช่วงเดือนธันวาคม 2554 ถึงเดือนกรกฎาคม 2555
ในขณะที่โรงงานที่อยุธยาก็ดำเนินการผลิตและส่งถ่านหินคัดขนาดกลับมาให้ลูกค้าในแถบจังหวัดสมุทรสาคร
ซึ่งการดำเนินการข้ามพื้นที่ข้ามจังหวัดในลักษณะนี้ได้ก่อให้เกิดต้นทุนค่าขนส่งที่สูงมาก ทำให้ UMS
มีผลการดำเนินงานขาดทุนติดต่อกันในสามไตรมาสที่ผ่านมา นอกจากนี้ UMS
ยังต้องแบกภาระในการดำเนินกิจการผ่านโรงงานที่อยุธยาเพียงโรงงานเดียว
แทนที่จะสามารถดำเนินงานไปพร้อมๆ กันทั้งสองโรงงาน
ซึ่งจะทำให้ควบคุมต้นทุนได้อย่างมีประสิทธิภาพมากกว่า

ขาดทุนน้อยลงชั่วคราวเนื่องจากชะลอการขายถ่านหิน 0-5 มม.

ในไตรมาสที่ 4/2555 UMS ขายถ่านหินรวมทั้งสิ้นประมาณ 319,000 ตัน ลดลงประมาณ 26%
เทียบกับปริมาณที่ขายได้ในไตรมาสที่ 3/2555 อย่างไรก็ตาม ผลการขาดทุนก่อนหักดอกเบี้ยและภาษี
(EBIT) ได้ลดลงอย่างมากเมื่อเทียบไตรมาสต่อไตรมาส เป็นติดลบที่ 12 ล้านบาท
เหตุผลหลักที่รายได้ลดลงและมีผลขาดทุนที่น้อยลงของ UMS นั้น เนื่องมาจากมีการขนส่งถ่านหินขนาด
0-5 มม. ทางรถบรรทุกไปขายที่จังหวัดสระบุรี แค่ประมาณ 56,000 ตันเท่านั้นในช่วงไตรมาสที่
4/2555 เทียบกับ 126,000 ตัน ในไตรมาสที่ 3/2555 ดังนั้น
จะทำให้ผลขาดทุนจากการขายนั้นลดลง (อาทิ ต้นทุนการขนส่งที่ลดลง) ในช่วงไตรมาสนี้

ในไตรมาส 4/2555 บริษัทได้ตัดสินใจที่จะชะลอการขายถ่านหินขนาด 0-5 มม.
ของโรงงานสมุทรสาครเป็นการชั่วคราว
ในขณะที่คณะทำงานก็ได้มีการเจรจาหาหนทางแก้ไขปัญหาการขนส่งถ่านหินไปยังจังหวัดสระบุรี
จึงได้เกิดแนวคิดการขนส่งทางเรือ Barge
ซึ่งจะเป็นวิธีที่ทำให้สามารถขนส่งสินค้าได้ในปริมาณที่มากขึ้นต่อเที่ยว
ในขณะที่ต้นทุนค่าขนส่งก็จะลดลง อย่างไรก็ตาม
จากการที่ได้มีการพูดคุยกับผู้ว่าราชการจังหวัดและหน่วยงานราชการหลายแห่ง มีการสรุปกันว่า UMS
ไม่ควรทำการขนส่งถ่านหินทางเรือ Barge ในเวลานี้ ดังนั้น
เพื่อที่ดำเนินการให้เป็นไปตามเงื่อนไขทั้ง 3
ประการตามที่ผู้ว่าราชการจังหวัดได้ออกคำสั่งมาในตอนแรกนั้น UMS
ยังคงต้องขนย้ายสต๊อกถ่านหินขนาด 0-5 มม. ที่ยังเหลืออยู่ ประมาณ 180,000 ตัน ทางรถบรรทุก
ให้แล้วเสร็จภายในเดือนกุมภาพันธ์ 2556 นี้ จากนั้น จึงจะเริ่มกระบวนการเปิดโรงงานใหม่อีกครั้ง

แม้ว่าผลขาดทุนจากการดำเนินงานปกติจะลดลงในไตรมาสที่ 4/2555 UMS
ได้รายงานผลการขาดทุนสุทธิที่เพิ่มขึ้นในไตรมาสนี้
จากการตั้งค่าเผื่อมูลค่าที่จะได้รับคืนของสินค้าคงเหลือ จำนวน 107 ล้านบาท ในไตรมาสที่
4/2555 เนื่องจากราคาถ่านหินโลกตกต่ำลงในช่วงปี 2555
ซึ่งจะสะท้อนถึงราคาขายของสินค้าคงเหลือที่คาดการณ์ในอนาคต

ยังคงมุ่งมั่นที่จะเปิดโรงงานสมุทรสาครอีกครั้ง

คณะทำงานยังคงทำงานอย่างใกล้ชิดกับคณะกรรมการบริษัทฯ
ในการเจรจาหาหนทางร่วมกับผู้ว่าราชการจังหวัดสมุทรสาครในการทำให้โรงงานสมุทรสาครกลับมาเปิดทำการอีกครั้ง
ทันทีที่โรงงานสมุทรสาครได้กลับมาเปิดใหม่อีกครั้ง หรือมีแนวทางการแก้ไขอื่นๆ บริษัทฯ คาดว่า
UMS จะกลับมาทำกำไรได้อย่างรวดเร็ว
เนื่องจากมีผู้ต้องการใช้ถ่านหินจำนวนมากในจังหวัดสมุทรสาคร อาทิ โรงงานแปรรูปอาหาร

อย่างไรก็ดี การเร่งขายถ่านหินขนาด 0-5 มม. ช่วยให้การบริหารจัดการเงินทุนหมุนเวียนของ
UMS ดีขึ้นอย่างเห็นได้ชัด เนื่องจากการแปลงสินค้าคงเหลือให้เป็นเงินสด ณ วันที่ 30 กันยายน
2555 ในงบดุลของ UMS พบว่า มูลค่าสินค้าคงเหลืออยู่ที่ 1,087 ล้านบาท ลดลง 42%
จากจุดสูงสุดที่ 1,880 ล้านบาทเมื่อวันที่ 30 มิถุนายน 2554 โดยมีลูกหนี้การค้าอยู่ที่ 639 ล้านบาท
ลดลงจาก 859 ล้านบาท ณ สิ้นเดือนมิถุนายน 2555

บาคองโค ผลประกอบการแข็งแกร่ง

บาคองโคยังคงมีผลการดำเนินงานที่แข็งแกร่งอย่างต่อเนื่องในไตรมาสที่ 4/2555
ด้วยอัตราการเติบโตของกำไรก่อนหักดอกเบี้ยและภาษี (EBIT) ที่สูงถึง 53% เมื่อเทียบกับปีก่อน
แต่ผลการดำเนินงานเมื่อเทียบไตรมาสต่อไตรมาสนั้นลดลง โดยหลักๆ
มาจากปริมาณการขายที่สูงผิดปกติในไตรมาสที่ 3/2555
เนื่องจากอุปสงค์ในสินค้าสินค้ากักไว้จากไตรมาสที่ 2/2555
เป็นผลมาที่เกษตรกรชาวเวียดนามตอนใต้รอจนนาทีสุดท้ายจึงจะซื้อปุ๋ย

แม้ว่าบาคองโคจะได้รับผลกระทบจากอุทกภัยและวันหยุดยาวในช่วงครึ่งปีแรกของปี 2555
บาคองโคมียอดขายปุ๋ยถึง 189,900 ตัน ลดลงเพียงเล็กน้อยจาก 190,500 ตันในปี 2554
มีการเน้นการส่งออกมากขึ้นเพื่อชดเชยกับความต้องการปุ๋ย NPK ในประเทศที่ลดลง ดังนั้น
ปริมาณปุ๋ยส่งออกสูงขึ้นเกินเท่าตัว จาก 28,600 ตันในปี 2554 เป็น 60,700 ตัน ในปี 2555

บาคองโคได้พยายามหาลู่ทางพยุงและเพิ่มกำไรขั้นต้นมาโดยตลอด
ราคาวัตถุดิบยังคงปรับตัวขึ้นอย่างต่อเนื่อง
บาคองโคสามารถที่จะปรับราคาขายให้สูงขึ้นตามไปได้บ้าง ประกอบกับการใช้วัตถุดิบในประเทศ
ประมาณ 60% โดยใช้ความได้เปรียบของต้นทุนวัตถุดิบที่ยังคงต่ำอยู่มาเป็นตัวช่วยด้วย
เพื่อช่วยพยุงอัตรากำไรขั้นต้น

สำหรับปี 2555 บาคองโคสร้างผลกำไรสุทธิให้กับ TTA จำนวน 204 ล้านบาท
คิดเป็นผลตอบแทนจากการลงทุนถึง 55%
นับเป็นการลงทุนในการกระจายธุรกิจที่ดีที่สุดอีกแห่งหนึ่งของ TTA

เพิ่มพื้นที่คลังสินค้าในเดือนมกราคม 2556

ในไตรมาสที่ 2/2555 บาคองโคได้ใช้เงินสดจากการดำเนินงาน ซื้อที่ดินเพิ่มเติมขนาด 50,000
ตารางเมตร และได้รับมอบกรรมสิทธิ์ที่ดินผืนนั้นเป็นที่เรียบร้อยแล้วในเดือนพฤษภาคมที่ผ่านมา
โดยพื้นที่คลังสินค้าประมาณ 27,000 ตารางเมตรมีกำหนดเปิดใช้งานในเดือนมกราคม 2556
มีความจุถึง 100,000 เมตริคตัน โดยแบ่งเป็นสินค้าบรรจุภัณฑ์ และสินค้าเทกอง 80,000 ตัน
และเป็นคอนเทนเนอร์ ท่อ และ เหล็กอีก 20,000 ตัน ทั้งนี้
ลูกค้าได้เริ่มมีการจองพื้นที่ในคลังสินค้าเป็นการล่วงหน้าแล้ว ในปัจจุบัน
พื้นที่คลังสินค้าทุกแห่งของบริษัทในเครือของ TTA ในเวียดนามมียอดการใช้งานเต็มกว่า 90%

ปริมาณอุปสงค์ของการให้บริการโลจิสติกส์ในประเทศเวียดนามตอนใต้ยังคงเพิ่มขึ้น ดังนั้น
การให้บริการโลจิสติกส์แบบครบวงจรจึงถือเป็นกลยุทธ์สำคัญของ TTA ในประเทศเวียดนามตอนใต้
โทรีเซน วินามา โลจิสติกส์, บาคองโค, และบาเรียเซเรส เป็นส่วนผสมที่ลงตัว
และทำให้กลุ่มบริษัทนี้
กลายเป็นผู้ให้บริการโลจิสติกส์แบบบูรณาการที่สามารถให้บริการขนส่งทางบกและทางทะเล
คลังสินค้า พื้นที่บรรจุภัณฑ์ การส่งสินค้า และกระบวนการทางศุลกากร
โดยบริการโลจิสติกส์เหล่านี้เป็นตัวสนับสนุนการขยายตัวของท่าเรือน้ำลึกบาเรียเซเรสที่ TTA
ถือหุ้นอยู่ทั้งสิ้น 20% โดยในปี 2555 นี้ บาเรีย เซเรส มีส่วนแบ่งกำไรให้ TTA ทั้งสิ้น 29
ล้านบาท หรือคิดเป็นผลตอบแทนจากการลงทุนประมาณ 8%

กลุ่มธุรกิจการลงทุน

ปัจจุบัน TTA เป็นบริษัทที่ประกอบธุรกิจโดยการถือหุ้นเพื่อการลงทุนในธุรกิจที่สำคัญ 6 ธุรกิจ (4
บริษัทย่อยหลักและรวมปิโตรลิฟต์และบาเรียเซเรส ซึ่งเป็นบริษัทร่วม) TTA
มีนโยบายในการกลับเข้าไปพิจารณามูลค่ายุติธรรมของการลงทุนที่แสดงไว้ในงบการเงินเป็นประจำ
ซึ่งคณะกรรมการของบริษัทฯ
จะคอยตรวจสอบและพิจารณามูลค่าการลงทุนในแต่ละธุรกิจอย่างสม่ำเสมอ

UMS ซึ่งเป็นหนึ่งในธุรกิจหลักที่ TTA ได้เข้าไปลงทุน
ได้เผชิญกับเหตุการณ์ที่ส่งผลกระทบในทางลบต่อการดำเนินงานหลายสถานการณ์อย่างต่อเนื่องในช่วง
2 ปีที่ผ่านมา ซึ่งส่วนใหญ่เป็นสถานการณ์ที่อยู่นอกเหนือการควบคุมของบริษัทฯ สาเหตุหลักที่ทำให้
UMS มีผลประกอบการที่แย่ลง ก็คือ
การที่สายการผลิตของโรงงานสมุทรสาครต้องหยุดดำเนินการมาเป็นเวลานานกว่า 12 เดือน
และอาจจะต้องเป็นเช่นนี้ต่อไปอีกระยะหนึ่ง จึงส่งผลให้ UMS
ต้องย้ายฐานการผลิตไปอยู่ที่โรงงานอยุธยา แทนที่จะสามารถดำเนินการได้ 2
โรงงานตามที่ควรจะเป็น

สถานการณ์ดังกล่าว เป็นสิ่งที่ฝ่ายบริหารหรือคณะกรรมการบริษัทฯ
ไม่สามารถคาดการณ์ได้ล่วงหน้าเมื่อตอนที่ตัดสินใจซื้อกิจการของ UMS ในปี 2552
ซึ่งตลอดเวลาที่ผ่านมา UMS
เองได้ปฏิบัติตามมาตรฐานเกี่ยวกับการควบคุมสิ่งแวดล้อมอย่างเคร่งครัดหรือดีกว่าที่มาตรฐานที่กำหนดไว้
ดังนั้น จึงเป็นเหตุการณ์ที่ไม่ยุติธรรมสำหรับ UMS
ที่ต้องพลอยถูกสั่งให้หยุดกระบวนการผลิตเหมือนผู้ประกอบการรายอื่นๆ

เมื่อพิจารณาถึงความเสี่ยงในการที่จะทำให้โรงงานที่สมุทรสาครสามารถกลับมาเปิดดำเนินการได้อย่างถาวรอีกครั้ง
คณะกรรมการบริษัทฯ จึงขอให้มีการประเมินมูลค่ายุติธรรมของการลงทุนใน UMS
เมื่อช่วงกลางปีที่ผ่านมา ซึ่งตามมาตรฐานการบัญชีได้ระบุว่า
มูลค่าความนิยมจะไม่ควรจะเกินกว่ามูลค่าการของการได้คืนกลับมาของการลงทุน
(ซึ่งเป็นการคิดจากมูลค่าการใช้ประโยชน์ หรือมูลค่าของการจำหน่ายออก
แล้วแต่ว่ามูลค่าใดจะสูงกว่า) และการที่บริษัทฯ ให้ความสำคัญต่อการกำกับดูแลกิจการที่ดี
ความโปร่งใส และการรายงานทางการเงินที่ระมัดระวัง คณะกรรมการบริษัทฯ
จึงได้มีคำสั่งให้ทำการประเมินสมมติฐานในการปฏิบัติงานในอนาคตข้างหน้าในรูปแบบต่างๆ
เพื่อคำนวนหามูลค่าการใช้ประโยชน์ที่อาจจะส่งผลกระทบให้ UMS
ไม่สามารถดำเนินการได้ตามเป้าหมาย หากมีสถานการณ์ภายนอกใดๆ เข้ามากระทบ
ซึ่งจากการที่คณะกรรมการได้พิจารณาถึงสมมติฐานต่างๆ ที่จะกระทบต่อการดำเนินงานในอนาคต
พบว่า มูลค่าการใช้ประโยชน์ของ UMS จะลดลงอย่างมีนัยสำคัญ ดังนั้น
จึงมีความจำเป็นที่จะต้องบันทึกการด้อยค่าความนิยมจำนวน 2.32 พันล้านบาท
และรับรู้รายการดังกล่าวในงบกำไรขาดทุนประจำไตรมาสที่ 3

การคำนวนมูลค่าการใช้ประโยชน์ของ UMS มาจากวิธีการคำนวนกระแสเงินสดในอนาคตข้างหน้าอีก
5 ปี โดยใช้อัตราการเติบโตร้อยละ 3.6 และส่วนลดกระแสเงินสดร้อยละ 14
เป็นเกณฑ์ในการคำนวน อย่างไรก็ดี UMS
ได้พยายามอย่างยิ่งยวดในการหาทางเลือกใหม่ในการชดเชยผลกระทบจากการปิดโรงงาน
เพื่อพลิกฟื้นให้ UMS กลับมาทำกำไรให้ได้เร็วที่สุด

สำหรับโครงการเหมืองถ่านหินในฟิลิปปินส์
คณะกรรมการตลาดหลักทรัพย์ของฟิลิปปินส์ได้มีคำสั่งชะลอการแปลงหนี้เป็นทุน ดังนั้น เมื่อ SERI
ยังคงผลิตถ่านหินได้ต่ำกว่าจุดคุ้มทุนในเชิงกระแสเงินสด
จึงมีการตั้งบันทึกการด้อยค่าของวงเงินกู้จำนวน 908 ล้านบาทและรับรู้ในไตรมาส 4/2555 บริษัทฯ
กำลังพยายามอย่างเต็มที่ในการปรับโครงสร้างการลงทุนในโครงการนี้ เพื่อให้ SERI
สามารถกลับมาเติบโตได้ตามเป้าหมายที่วางไว้

จากมุมมองของผู้ถือหุ้น บริษัทฯ หวังว่า ผู้ถือหุ้นจะมองการดำเนินการที่เกิดขึ้นในเชิงบวก
ที่แสดงให้เห็นถึงความเปิดเผย โปร่งใส
และใช้ความระมัดระวังรอบคอบในการจัดทำรายงานทางการเงิน ซึ่งการรับรู้รายการพิเศษเหล่านี้
จะช่วยทำให้ผลกำไรของเราปรับตัวดีขึ้นอย่างรวดเร็วใน 2-3 ปีข้างหน้า เนื่องจาก TTA
ได้ทำการปรับปรุงประสิทธิภาพการดำเนินงานอย่างมีนัยสำคัญไปแล้ว
ดังหลักฐานที่ปรากฎจากการเพิ่มขึ้นของกระแสเงินสดจากการดำเนินงานสูงถึง 1,261%
เมื่อเทียบกับปี 2554 ที่ผ่านมา นอกจากนี้
ตลาดธุรกิจการให้บริการนอกชายฝั่งก็มีแนวโน้มสดใสต่อเนื่องไปอีก 2-3 ปีข้างหน้า
และค่าระวางเรือเองก็มีแนวโน้มที่จะปรับตัวดีขึ้นตั้งแต่ปี 2557 เป็นต้นไป ดังนั้น บริษัทฯ
จึงคาดการณ์ว่า ผลประกอบการของปี 2556 จะดีขึ้น เนื่องจากเราได้รับรู้รายการพิเศษต่างๆ
ที่ส่งผลกระทบในทางลบไปแล้วในงบการเงินประจำรอบปีบัญชีนี้

11.3 ค่าตอบแทนผู้สอบบัญชี

1.  ค่าตอบแทนจากการสอบบัญชี (Audit fee)

  บริษัทฯ และบริษัทย่อยจ่ายค่าตอบแทนการสอบบัญชีให้แก่
  สำนักงานสอบบัญชีในรอบปีบัญชีที่ผ่านมาเป็นเงินรวม 19,314,585 บาท

2. ค่าบริการอื่น (Non-audit fee)

  บริษัทฯ และบริษัทย่อยจ่ายค่าตอบแทนอื่นให้แก่สำนักงานสอบบัญชีสำหรับรอบปีบัญชีที่ผ่านมาเป็นเงิน
  7,823,483 บาท
  ซึ่งส่วนใหญ่เป็นการตรวจสอบบริษัทย่อยเพื่อให้เป็นไปตามเงื่อนไขของบัตรส่งเสริมการลงทุน
  (BOI) และบัตรส่งเสริมของประเทศสิงคโปร์ (AIS)
  การยื่นชำระภาษีและให้คำปรึกษาทางด้านภาษี